**Výzva** **na predkladanie ponúk** (ďalej len „Výzva“)

Komunikácia pre uvedenú zákazku sa uskutočňuje prostredníctvom systému na elektronickú

 komunikáciu – **JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Identifikácia obstarávateľa**

Názov: Odvoz a likvidácia odpadu a.s.

Sídlo: Ivanská cesta 22, 821 04 Bratislava

IČO: 00681300

Kontaktná osoba: Zuzana Machalíková

E-mail: machalikova@olo.sk

Telefón: +421 918110142

1. **Všeobecná špecifikácia predmetu zákazky**

2.1. Názov: **Čpavková voda 24 – 25 % – NH4OH**

2.2. CPV: **24413100-3** Kvapalný amoniak

 **60000000-8**- Dopravné služby (bez prepravy odpadu)

2.3. Druh: Tovar, služba

2.4. Elektronická aukcia: Nie

2.5. Predpokladaná hodnota zákazky bola stanovená  na 102 000EUR bez DPH.

1. **Špecifikácia predmetu zákazky**

3.1. **Predmetom zákazky je nákup a dodanie presne určeného množstva čpavkovej vody 24 – 25 % –** **NH4OH (amoniak – vodný roztok) s dodávkou do miesta určenia.**

Dodávaná čpavková voda musí spĺňať parametre uvedené STN 65 1314- Čpavková voda technická.

 Označenie čpavkovej vody podľa Cas: 1336-21-6; podľa Einecs: 215-647-6

Relatívna hustota čpavkovej voda 0,9g/cm3

Trieda bezpečnosti **8**

Medzinárodný chemický názov: Aqua ammonia, Ammonium hydroxide, Technical ammonia water.

Predpokladané množstvo dodávanej čpavkovej vody v jednej dodávke je 10 – 22 t. Odhadované množstvo je 780 t ( 780 000 kg) za rok.

Dodávky čpavkovej vody sa budú uskutočňovať na základe telefonických objednávok obstarávateľa, v prípade nutnosti do 48 hod. od telefonicky oznámenej požiadavky.

 Pri dodávke je nutné dodržať presne objednané množstvo čpavkovej vody.

Počet dodávok je raz za 7 – 10 dní, v závislosti na aktuálnej potreby prevádzky a množstva čpavkovej vody v zásobníku u obstarávateľa.

Od dodávateľa požadujeme uviesť stály telefonický kontakt na zamestnanca priamo zodpovedného za realizáciu dodávky a možnosť kontaktu ešte pred plnením cisterny.

Od dodávateľa požadujeme povinnosť telefonicky si overiť u obstarávateľa množstvo požadovanej čpavkovej vody pred jeho dodaním obstarávateľovi, v deň dodávky.

Požadujeme aby cisterna na dopravu čpavkovej vody mala vo svojom vybavení zariadenie na odčerpávanie vzduchu zo zásobníka čpavkovej vody, tak aby nedochádzalo k úniku čpavku do ovzdušia

1. **Miesto dodania predmetu zákazky**

4.1. Závod ZEVO (Spaľovňa odpadu) Vlčie hrdlo 72, 821 07,Bratislava

4.2. Dodacie podmienky: INCOTERMS DDP 2000, dodávka na miesto určenia.

1. **Typ zmluvného vzťahu**

5.1. Výsledkom obstarávania bude uzatvorenie rámcovej zmluvy s úspešným uchádzačom. Rámcová zmluva sa uzatvára na 12 mesiacov od 1.3.2020 do 28.2.2021.

 Návrh rámcovej kúpnej tvorí prílohu súťažných podkladov.

1. **Obhliadka**

6.1. Obhliadka sa nevyžaduje.

1. **Podmienky účasti**

**7.1. Doklady**, prostredníctvom ktorých uchádzač preukazuje **splnenie podmienok účasti** záujemca predloží vo forme naskenovaných originálnych dokladov alebo ich úradne osvedčených kópií (sken):

 **7.2. Uchádzač musí spĺňať podmienku účasti týkajúcu sa osobného postavenia podľa:**

* **§ 32 ods. 1 písm. e)** **zákona o verejnom obstarávaní ,** t.j. že uchádzač musí byť oprávnený dodávať tovar, uskutočňovať stavebné práce alebo poskytovať službu**,** ktorý zodpovedá predmetu zákazky.
* **§ 32 ods. 1 písm**. **f) zákona o verejnom obstarávaní,** t.j. že uchádzač nemá uložený zákaz účasti vo verejnom obstarávaní.

 Splnenie podmienok účasti osobného postavenia uchádzač preukazuje čestným

 vyhlásením, ktoré je súčasťou **Prílohy č. 3 tejto výzvy.**

Osobné údaje dotknutých osôb, ktoré sú súčasťou tohto procesu obstarávania, sú spracúvané obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. **Zmluvné podmienky**

8.1. Predmet plnenia bude dodaný spolu s:

1. Dodacím listom,
2. Vážnym listom,
3. Analýznym certifikátom kvality od výrobcu Tovaru, pričom expiračná doba nesmie byť k termínu dodania a prevzatia Predmetu plnenia kratšia ako 2/3 celkovej expiračnej doby.

 8.2. Obstarávateľ neposkytuje preddavky na predmet zákazky.

 8.3. Splatnosť faktúry bude 60 dní od jej doručenia obstarávateľovi.

 8.4. Pri dodávke je nutné dodržať presne objednané množstvo Čpavkovej vody a telefonicky si

 overiť presné množstvo dodávky v čase plnenia cisterny.

 8.5. Povolenie na prepravu - Trieda nebezpečnosti 8.

1. **Trvanie zmluvného vzťahu**

9.1. Rámcová zmluva na obdobie od 1.3.2020 do 28.2.2021

1. **Kritérium na vyhodnotenie ponúk**

10.1. Kritérium na vyhodnotenie ponúk bude **Najnižšia cena**. Zaokrúhlená na max. 3 desatinné miesta.

10.2. Pod cenou sa rozumie celková cena za 1kg **Čpavková voda 24 – 25 % – NH4OH** v EUR bez DPH.

1. **Predkladanie ponúk**

 11.1.Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/6106/summary> .

 11.2. Predkladanie ponúk je umožnené registrovaným uchádzačom.

 11.3.V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v **bode 12. tejto Výzvy.** Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

 11.4. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

 11.5. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ vylúči uchádzača, ktorý je súčasne členom skupiny dodávateľov.

1. **Obsah ponuky**

 12.1. Ponuka predložená uchádzačom bude obsahovať:

* **Príloha č. 1 - Cenová ponuka – cenník jednotkových cien za 1kg Čpavková voda 24 – 25 % – NH4OH v EUR bez DPH** podpísaná a opečiatkovaná uchádzačom (jeho štatutárnym zástupcom resp. ním splnomocnenou osobou), - sken dokladu.

Cenová ponuka – cenník jednotkových cien bude uvedená ako konečná cena.

* **Príloha č. 2 – Certifikát o kvalite. –** sken dokladu
* **Doklady a dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa **osobného postavenia** podľa bodu 7. tejto Výzvy,
* Kompletne vyplnené **ČESTNÉ VYHLÁSENIE** ( **príloha č.3** tejto Výzvy ) **podľa ust. § 32 ods. 1 písm. f) zákona č. 343/2015 Z. z,** podpísané a opečiatkované uchádzačom (jeho štatutárnym zástupcom resp. ním splnomocnenou osobou),- sken dokladu
* Doplnený a štatutárom podpísaný a opečiatkovaný návrh rámcovej zmluvy – **Príloha č.4** tejto výzvy.

Návrh rámcovej zmluvy nie je dovolené bez upovedomenia a písomného súhlasu akokoľvek pozmeňovať a prepisovať.

Štatutár podpisom návrhu rámcovej zmluvy súhlasí s podmienkami tejto zmluvy.

* **Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.
1. **Lehota viazanosti ponuky**

Požaduje sa lehota viazanosti ponuky do 07.03.2020.

1. **Jazyk ponuky**

 13.1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

1. **Lehota na predkladanie ponúk**

 14.1. Ponuky musia byť predložené najneskôr do: **06.02.2020 do 10.00.**

 Ponuka uchádzača predložená po uplynutí lehoty na predkladanie ponúk sa elektronicky

 neotvorí.

 **UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Vysvetľovanie výzvy**

15.1 V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť obstarávateľovi dostatočne vopred pred uplynutím lehoty na predkladanie ponúk, tak aby mal obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

15.2Obstarávateľ si vyhradzuje právo predĺžiť lehotu na predkladanie ponúk.

1. **Vyhodnotenie ponúk**

16.1 Obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.

16.2 Obstarávateľ má počas hodnotenia možnosť požiadať uchádzača o vysvetlenie predložených dokladov.

16.3 Obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.

1. **Prijatie ponuky a uzavretie zmluvy**

 17.2. Úspešným uchádzačom sa stane uchádzač, ktorý vo svojej ponuke predloží najnižšiu jednotkovú cenu za poskytnutie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.

 17.3. Obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

 17.4. V prípade ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom zmluvu alebo objednávku vyhradzuje si obstarávateľ právo osloviť na uzatvorenie zmluvy alebo objednávky uchádzača, ktorý sa umiestnil ako druhý v poradí.

1. **Prílohy**

 Príloha č.1  **- Cenová ponuka- cenník jednotkových cien.**

 Príloha č. 2 **- Certifikát o kvalite.**

Príloha č.3 – **Čestné vyhlásenie**

Príloha č. 4 **- Návrh rámcovej zmluvy.**

1. **Informácie o prípadných aktualizáciách týkajúcich sa zákazky**

Obstarávateľ odporúča uchádzačom, ktorí chcú byť informovaní prostredníctvom notifikačných e-mailov o prípadných aktualizáciách a informáciách týkajúcich sa konkrétnej zákazky, aby v danej zákazke zaklikli tlačidlo **„ZAUJÍMA MA TO“** (v pravej hornej časti obrazovky)

V Bratislava, dňa 28.1.2020.